ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
156.02 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 58 లక్షలకు పైగా డోసులు నిర్వహణ
ప్రస్తుత రికవరీ రేటు 94.83%
గత 24 గంటల్లో నమోదయిన కొత్త కేసులు 2,68,833
ఇప్పటివరకు నమోదైన మొత్తం ఒమిక్రాన్ కేసులు 6,041. నిన్నటి కంటే 5.01% వృద్ధి.
దేశవ్యాప్త క్రియాశీల కేసుల సంఖ్య 14,17,820
వారపు పాజిటివిటీ రేటు 12.84%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 58 లక్షలకుపైగా  డోసులతో కలిపి, 156.02 కోట్ల  డోసులను టీకా కార్యక్రమం అధిగమించింది. 1,67,37,458 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,03,90,000
|
|
రెండో డోసు
|
|
97,73,038
|
|
ముందు జాగ్రత్త డోసు
|
|
16,23,044
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,88,668
|
|
రెండో డోసు
|
|
1,70,38,942
|
|
ముందు జాగ్రత్త డోసు
|
|
12,63,648
|
|
15-18 ఏళ్ల వారు
|
|
మొదటి డోసు
|
|
3,25,28,416
|
|
18-44 ఏళ్ల వారు
|
|
మొదటి డోసు
|
|
52,27,91,475
|
|
రెండో డోసు
|
|
36,53,17,224
|
|
45-59 ఏళ్ల వారు
|
|
మొదటి డోసు
|
|
19,72,28,380
|
|
రెండో డోసు
|
|
15,99,21,265
|
|
60 ఏళ్లు పైబడినవారు
|
|
మొదటి డోసు
|
|
12,29,01,827
|
|
రెండో డోసు
|
|
10,01,67,506
|
|
ముందు జాగ్రత్త డోసు
|
|
9,17,684
|
|
ముందు జాగ్రత్త డోసులు
|
|
38,04,376
|
|
మొత్తం డోసులు
|
|
1,56,02,51,117
గత 24 గంటల్లో 1,22,684 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,49,47,390 కు పెరిగింది.
దేశవ్యాప్త రికవరీ రేటు 94.83 శాతానికి చేరింది.
గత 24 గంటల్లో 2,68,833 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 14,17,820. ఇది మొత్తం కేసుల్లో 3.85 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 16,13,740 పరీక్షలు చేశారు. దేశవ్యాప్తంగా ఇప్పటివరకు 70.07 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 12.84 శాతంగా ఉంది. రోజువారీ పాజిటివిటీ రేటు 16.66 శాతంగా నమోదైంది.
వ్యవసాయ మంత్రిత్వ శాఖ
ఈ-నామ్ వేదికను వినియోగించుకుంటున్న రైతులు
రైతులు తమ వ్యవసాయ ఉత్పత్తులను విక్రయించడానికి జాతీయ వ్యవసాయ మార్కెట్  వేదికను విరివిగా ఉపయోగిస్తున్నారు. 2020-21 ఆర్థిక సంవత్సరంలో, మొత్తం 37.73 లక్షల మంది రైతులు, 2021-22 ఆర్థిక సంవత్సరంలో  మొత్తం 8.78 లక్షల మంది రైతులు ఈ-నామ్ వేదికను వినియోగించుకున్నారు. రైతులు ఈ-నామ్ ప్లాట్ఫామ్లో వర్తకం చేసే ప్రధాన పంటలలో వరి, గోధుమ, పత్తి, మిరప, సోయాబీన్, మొక్కజొన్న, బంగాళాదుంప, శనగ, టమోటా, వేరుశనగ, ఆవాలు, గౌర్ విత్తనాలు, బజ్రా, ఉల్లిపాయ, పసుపు, కందులు , జొన్నలు, పెసలు , అముదం గింజలు, పప్పు ధాన్యాలు , బత్తాయి మొదలైనవి ఉన్నాయి. ఈ-నామ్ అనేది వివిధ రాష్ట్రాలు/ కేంద్రపాలిత ప్రాంతాలు  భౌతిక హోల్సేల్ మండిస్ / మార్కెట్లను అనుసంధానించే ఒక వర్చువల్ ప్లాట్ఫాం. దేశంలో రైతులు తమ ఉత్పత్తులకు మంచి ధరలను పొందడానికి.. ఈ -పారదర్శక ధరల ఆవిష్కరణ పద్ధతి ద్వారా వ్యవసాయం మరియు ఉద్యాన వస్తువుల ఆన్లైన్లో వర్తకం చేయడాన్ని ఇది సులభతరం చేస్తుంది. ఇప్పటి వరకు, 18 రాష్ట్రాలు, 03 యుటీలలోని 1000 వ్యవసాయ ఉత్పత్తి మార్కెట్ కమిటీలు  మార్కెట్లు విలీనం చేయబడ్డాయి. ఈ-నామ్ ప్లాట్ఫారమ్లో ఈ-నామ్ యేతర మండీలలోని ధరలను సంగ్రహించడానికి నిబంధన లేదు. వ్యవసాయ ఉత్పత్తుల ధర ప్రధానంగా సరఫరా, డిమాండ్, వాతావరణ పరిస్థితులు, ఉత్పత్తి ప్రాంతం నుండి మార్కెట్ యొక్క స్థానం, ఉత్పత్తుల నాణ్యత మొదలైన వాటిపై ఆధారపడి ఉంటుంది. ఈ సమాచారాన్ని కేంద్ర వ్యవసాయ, రైతు సంక్షేమ శాఖల మంత్రి శ్రీ నరేంద్ర సింగ్ తోమర్ ఈ రోజు రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.
నౌకారవాణా మంత్రిత్వ శాఖ
మే, 2022 నుంచి ప్రారంభం కానున్న పాండు షిప్ రిపేర్ ఫెసిలిటీ నిర్మాణం, రెండేళ్ళలో పూర్తిః శ్రీ సర్బానంద్ సోనోవాల్
గువాహతిలోని పాండు షిప్ రిపేర్ ఫెసిలిటీ  పురోగతిని సమీక్షించేందుకు కేంద్ర రేవులు, షిప్పింగ్ & జలమార్గాలు, ఆయుష్ శాఖ మంత్రి శ్రీ సర్బానంద్ సోనోవాల్ సోవారం  ఇన్ల్యండ్ వాటర్వేస్ అథారిటీ ఆఫ్ ఇండియా , కొచ్చిన్ షిప్యార్డ్ లిమిటెడ్, ఐఐటి మద్రాస్కు చెందిన ఉన్నతాధికారులతో సమావేశమయ్యారు. ఈ సదుపాయ నిర్మాణ కార్యకలాపాలు మే, 2022 నుంచి ప్రారంభించవలసి ఉన్నందున దానికి సంబంధించిన సాంకేతిక పని పూర్తి చేస్తున్నారని మంత్రి తెలిపారు. ఈ ప్రాజెక్టును రెండేళ్ళలోపు, అంటే 2024కి పూర్తి చేయాలన్నది లక్ష్యం.
నూతన నౌకా మరమ్మత్తుల సదుపాయానికి సంబంధించిన ప్రకటన 26 ఆగస్టు, 2021న వెలువడింది. ఈ సదుపాయం ప్రాంత ఆర్థిక పునరుద్ధరణకు ప్రధానంగా దోహదం చేయనుంది. ఈ ప్రాజెక్టుకు సంబంధించిన నమూనా, అమలును ఐడబ్ల్యుఎఏఐ, కొచ్చిన్ షిప్యార్డ్ లిమిటెడ్ సంయుక్తంగా చేపడుతున్నాయి. దీనికి సాంకేతిక మద్దతును ఐఐటి, మద్రాస్ అందిస్తోంది. స్లిప్వేగా పేర్కొనే ఈ సదుపాయాన్ని అస్సాం ప్రభుత్వం అందించిన 3.67 ఎకరాల భూమిలో అభివృద్ధి చేయనున్నారు.
ఈశాన్య ప్రాంత భవిష్యత్ ప్రగతి జలమార్గాల అభివృద్ధిలోనే ఉందని మంత్రి వివరించారు.జాతీయ జలమార్గం-2- బ్రహ్మపుత్ర తో పాటుగా జాతీయ జలమార్గం 6 - బార్క్లో పని ప్రారంభమైందని, ఇవి సరుకు రవాణా, ప్రయాణీకుల రవాణాతో పాటుగా పర్యాటకుల పడవలతో సౌలభ్యంతో ఈ ప్రాంత ఆర్ధికాభివృద్ధికై తోడ్పడతాయని ఆయన వివరించారు. మోటారు సామర్ధ్యం గల జలమార్గాలను సాధించేందుకు, రెండు నదుల పూడికలను కీలక సమయాల్లో తీయవలసి ఉంటుందని, తద్వారా సరకు రవాణా ఓడల రాకపోకలకు తగినంత లోతును సాధించవచ్చు, అని ఆయన అన్నారు.
సరుకు, ప్రయాణీకులను సాఫీగా, వేగవంతంగా తరలించేందుకు నదులను జలమార్గాలుగా అభివృద్ధి చేయడం ద్వారా మన గొప్ప ఆర్థిక చరిత్రను పునరుద్ధరించవచ్చని శ్రీ సోనోవాల్ పేర్కొన్నారు. మొత్తం ఈశాన్య ప్రాంత ఎగుమతులను ప్రోత్సహించడమే కాక, ఈ ప్రాంతంలో ఉపాధి కల్పనా అవకాశాలను ప్రధానంగా ద్విగుణీకృతం చేస్తుందని ఆయన చెప్పారు. జలమార్గాల అభివృద్ధికి అన్ని ఈశాన్య ప్రాంత రాష్ట్ర ప్రభుత్వాలూ మద్దతునందించాయన్నారు. ప్రజలు ఫలాలను పొంది, అభివృద్ధి చెందేందుకు రాష్ట్రప్రభుత్వాలతో కలిసి మేం- అనగా కేంద్రం ఎటువంటి ఆటంకాలూ లేకుండా కలసి పని చేస్తామని ఆయన తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 183.52 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.21 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,83,52,25,060
|
|
అందుబాటులోని నిల్వలు
|
|
17,21,00,256
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 183.52 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 17.21 కోట్లకుపైగా  నిల్వలు అందుబాటులో ఉన్నాయి.
రైల్వే మంత్రిత్వ శాఖ
రైల్వే టిక్కెట్ల బ్లాక్ మార్కెట్ వ్యవహారాలను గుర్తించి చర్యలు తీసుకునే డ్రైవ్ ప్రారంభం
దేశవ్యాప్తంగా 20.05.2020న డ్రైవ్ ప్రారంభించిన ఆర్పీఎఫ్
8 మంది ఐఆర్సీటీసీ ఏజెంట్లు సహా 14 మంది దళారుల అరెస్టు
రూ.6,36,727 విలువైన రైల్వే టిక్కెట్లు స్వాధీనం
మే 12, 2020న భారతీయ రైల్వే 30 ఏసీ స్పెషల్ రైలు సర్వీసులను ప్రారంభించింది. మరో 200 సర్వీసులను జూన్ 1, 2020 నుంచి ప్రారంభిస్తామని ప్రకటించింది. ఈ నేపథ్యంలో, రైల్వే టిక్కెట్ల రిజర్వేషన్లలో దళారుల ఆగడాలపై రైల్వే శాఖకు ఫిర్యాదులు వెల్లువెత్తుతున్నాయి. భారీ సంఖ్యలో వ్యక్తిగత ఐడీలను ఉపయోగించి ఈ రైళ్లలో బెర్తులను బ్లాక్ చేస్తున్నారన్న ఫిర్యాదులు అందుతున్నాయి. రైల్వే శాఖ జూన్ 1 నుంచి ప్రారంభిస్తామన్న 200 రైలు సర్వీసులకు సంబంధించి 21 మే 2020 నుంచి రిజర్వేషన్ల ప్రక్రియ ప్రారంభమైంది. ఆ రైళ్లలోనూ రిజర్వేషన్ బెర్తులను దళారులు సామాన్యులకు అందకుండా చేస్తున్నారని కూడా తేలింది.
దీనిని దృష్టిలో పెట్టుకుని, రైల్వే రక్షక దళం  రంగంలోకి దిగింది. టిక్కెట్ల బ్లాక్ మార్కెట్, దళారులను గుర్తించి చర్యలు తీసుకునే కార్యక్రమాన్ని దేశవ్యాప్తంగా ప్రారంభించింది. క్షేత్రస్థాయి నిఘా సమాచారంతో కలిపి ప్రబల్ మాడ్యూల్ ద్వారా వచ్చిన పీఆర్ఎస్ డేటా విశ్లేషణను వినియోగించుకుంటూ, దళారులను గుర్తించి కేసులు నమోదు చేస్తోంది.
దేశ తూర్పు ప్రాంతంలో అంఫన్ పెను తుపాను ప్రభావం చూపిస్తున్నా, 20.05.2020న ఆర్పీఎఫ్ తన డ్రైవ్ను ప్రారంభించింది. 8 మంది ఐఆర్సీటీసీ ఏజెంట్లు సహా 14 మంది దళారుల అరెస్టు చేసి, ఇంకా ప్రయాణం ప్రారంభం కాని రూ.6,36,727 విలువైన టిక్కెట్లను స్వాధీనం చేసుకుంది.
ఐఆర్సీటీసీ ఏజెంట్లు వివిధ వ్యక్తిగత ఐడీలు ఉపయోగించి టిక్కెట్లను బ్లాక్ చేసి, తర్వాత వాటిని అధిక ధరలకు అమ్ముకుంటున్నారు. వారిని బ్లాక్ లిస్టులో పెట్టే చర్యలు ప్రారంభమయ్యాయి. దొరికిన దళారుల్లో ఓ వ్యక్తి 'సూపర్ తత్కాల్ ప్రో' అనే సాఫ్ట్వేర్ ఉపయోగిస్తున్నాడు. దీని ద్వారా టిక్కెట్లు రిజర్వ్ చేసే సమయంలో ప్రయాణీకుల వివరాలను ఆ సాఫ్ట్వేర్ క్షణాల్లో ఆటోమేటిక్గా నింపేస్తుంది. దీనిద్వారా సెకన్ల వ్యవధిలోనే పెద్దమొత్తంలో టిక్కెట్లు బుక్ చేసి బ్లాక్ చేస్తున్నాడు.
(Visitor Counter : 194
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2020-21 ఖరీఫ్ మార్కెటింగ్ సీజన్లో ఎంఎస్పీ కార్యకలాపాలు
2020-21 ఖరీఫ్ మార్కెటింగ్ సీజన్లో దేశవ్యాప్తంగా పంటల సేకరణ కొనసాగుతోంది. ప్రస్తుతమున్న కనీస మద్దతు ధర  పథకాల ప్రకారం రైతుల నుంచి ఉత్పత్తులను కేంద్ర ప్రభుత్వం సేకరిస్తోంది.
|
|
పంజాబ్, హర్యానా, ఉత్తరప్రదేశ్, తమిళనాడు, ఉత్తరాఖండ్, ఛత్తీస్గఢ్, కేరళ, జమ్ము&కశ్మీర్లో వరి ధాన్యం సేకరణ సాఫీగా సాగుతోంది. 17.10.2020 నాటికి, 7.38 లక్షల మంది రైతుల నుంచి 84.46 ల.మె.ట. ధాన్యాన్ని కేంద్రం సేకరించింది.
|
|
రాష్ట్రాల నుంచి వచ్చిన ప్రతిపాదనల మేరకు, ధర మద్దతు పథకం  ప్రకారం ప్రస్తుత సీజన్లో 41.67 ల.మె.ట. పప్పుధాన్యాలు, నూనె గింజల సేకరణకు తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తరప్రదేశ్, ఒడిశా, రాజస్థాన్, ఆంధ్రప్రదేశ్కు అనుమతి లభించింది. ఆంధ్రప్రదేశ్, కర్ణాటక, తమిళనాడు, కేరళలో మొత్తం 1.23 ల.మె.ట. ఎండు కొబ్బరి సేకరణకు కేంద్రం అనుమతినిచ్చింది. మిగిలిన రాష్ట్రాలు/యూటీల నుంచి వచ్చిన విజ్ఞప్తుల మేరకు, పీఎస్ఎస్ ప్రకారం, ఎఫ్ఏక్యూ రకాల పప్పుధాన్యాలు, నూనెగింజలు, ఎండుకొబ్బరి సేకరణకు అనుమతి లభిస్తుంది. ఒకవేళ కనీస మద్దతు ధర కంటే మార్కెట్ రేటు తక్కువగా ఉంటే, నమోదిత రైతుల నుంచి 2020-21 ఎంఎస్పీ ప్రకారం నేరుగా పంటలను సేకరిస్తారు.
ఈనెల 17వ తేదీ వరకు, 681 మంది తమిళనాడు, మహారాష్ట్ర, హర్యానా రైతులకు ప్రయోజనం చేకూరుస్తూ, రూ.5.21 కోట్ల కనీస మద్దతు ధరతో, 723.79 మె.ట. పెసలు, మినుములను నోడల్ ఏజెన్సీల ద్వారా కేంద్రం సేకరించింది. అదేవిధంగా, 5089 మె.ట. ఎండు కొబ్బరిచిప్పలను రూ.52.4 కోట్ల కనీస మద్దతు ధరతో సేకరించింది. దీనివల్ల తమిళనాడు, కర్ణాటకలోని 3961 మంది రైతులకు ప్రయోజనం చేకూరింది. చాలా రాష్ట్రాల్లో ఎండుకొబ్బరి, మినుముల మార్కెట్ రేట్లు ఎంఎస్పీ కంటే ఎక్కువగా ఉన్నాయి. పప్పుధాన్యాలు, నూనెగింజలకు సంబంధించి, ఆయా రాష్ట్రాల్లోని పరిస్థితులను బట్టి సేకరణలకు ఏర్పాట్లు జరుగుతున్నాయి.
|
|
2020-21 ఖరీఫ్ మార్కెటింగ్ సీజన్లో, ఈ నెల 1వ తేదీ నుంచి గింజ పత్తి  సేకరణ కూడా ప్రారంభమైంది. ఈనెల 17వ తేదీ వరకు, 32,994 మంది రైతుల నుంచి 1,65,369 బేళ్ల పత్తిని 'కాటన్ కార్పొరేషన్ ఆఫ్ ఇండియా' సేకరించింది. కనీస మద్దతు ధరగా 466.97 కోట్ల రూపాయలు చెల్లించింది.
|
|
రైల్వే మంత్రిత్వ శాఖ
ఈనెల 7వ తేదీ నుంచి 204 సర్వీసులు నడపనున్న కోల్కతా మెట్రో
మెట్రో రైలు సేవల విస్తరణను ప్రశంసించిన రైల్వే మంత్రి శ్రీ గోయల్
మెట్రో రైలు ప్రయాణీకులకు మరింత సౌలభ్యం కోసం, ఈనెల 7వ తేదీ  నుంచి అదనపు సర్వీసులు నడపాలని, సమయాలను పెంచాలని కోల్కతా మెట్రో నిర్ణయించింది.
ఈనెల 7వ తేదీ నుంచి, ప్రతి సోమవారం నుంచి శనివారం వరకు 204 రైళ్లను కోల్కతా మెట్రో నడపనుంది. ప్రస్తుతం 190 సర్వీసులు నడుస్తున్నాయి.
మెట్రో రైలు సేవలు, సమయాల పెంపును ప్రశంసిస్తూ రైల్వే మంత్రి శ్రీ గోయల్ ట్వీట్ చేశారు.
తొలి రైళ్లు ఉదయం 8 గంటలకు బదులు ఉదయం 7 గంటలకే డమ్ డమ్, కవి సుభాష్ స్టేషన్ల నుంచి బయల్దేరతాయి. నౌపారా నుంచి ఉదయం 8.09 గంటలకు బదులు 7.09 గంటలకే బయల్దేరుతుంది.
చివరి సర్వీసు రాత్రి 9 గంటలకు బదులు 9.30 గంటలకు కవి సుభాష్, డమ్ డమ్ నుంచి బయల్దేరుతుంది. నౌపారా నుంచి రాత్రి 8.55 బదులు 9.25కు బయల్దేరుతుంది. ఉదయం నుంచి సాయంత్రం రద్దీ వేళల వరకు ప్రతి ఏడు నిమిషాలకు ఒక రైలు అందుబాటులో ఉంటుంది.
వృద్ధులు, మహిళలు, పిల్లలకు  ఈ పాస్ అవసరం లేదు. మిగిలిన ప్రయాణీకులకు ఉదయం 7 గంటల నుంచి 8.30 గంటల మధ్య, రాత్రి 8 గంటల తర్వాత ఈ పాస్ అవసరం లేదు.
మెట్రో ప్రయాణానికి టోకెన్లు ఇవ్వరు. స్మార్ట్ కార్డులు మాత్రమే జారీ చేస్తారు.
ప్రధాన మంత్రి కార్యాలయం
కామన్వెల్త్ గేమ్స్-2022 మహిళల కుస్తీ 62 కిలోల విభాగంలో స్వర్ణ పతక విజేత సాక్షి మాలిక్కు ప్రధానమంత్రి అభినందనలు
కామన్వెల్త్ గేమ్స్-2022 మహిళల కుస్తీ 62 కిలోల విభాగంలో స్వర్ణ పతకం సాధించిన సాక్షి మాలిక్కు ప్రధానమంత్రి శ్రీ నరేంద్ర మోదీ అభినందనలు తెలిపారు.
ఈ మేరకు ట్విట్టర్ ద్వారా పంపిన సందేశంలో;
“బర్మింగ్హామ్లో జరుగుతున్న కామన్వెల్త్ గేమ్స్లో మన క్రీడాకారులు మనమంతా గర్వించేలా చేస్తున్నారు. ఈ క్రమంలోనే సాక్షి మాలిక్ సాధించిన అద్భుత విజయంతో నేనెంతో పులకించాను. ఆమె ప్రతిష్టాత్మక స్వర్ణ పతకం కైవసం చేసుకోవడంపై అభినందిస్తున్నాను. నిండైన ప్రతిభాశక్తితో ప్రతికూలతను సానుకూలం చేసుకోగల అద్భుత పోరాటపటిమ ఆమె సొంతం” అని ప్రధానమంత్రి పేర్కొన్నారు.
మానవ వనరుల అభివృద్ధి మంత్రిత్వ శాఖ
మానవాభివృద్ధి మంత్రిత్వ శాఖ వారికి సంబంధించిన వివిధ సంస్థలు/ స్వయంప్రతిపత్తి సంస్థలు/ వివిధ శాఖలు కొవిడ్-19పై పోరాటానికై ప్రధానమంత్రి కేర్స్ నిధికి రు.38.91 కోట్లకు పైగా విరాళం అందజేత
కొవిడ్-19పై చేస్తున్న పోరాటానికి సహకరిస్తున్న వీరి కృషిని ప్రసంశించిన మానవాభివృద్ధి శాఖ మంత్రి శ్రీ రమేష్ పోఖ్రియాల్ ’నిషాంక్’
మానవాభివృద్ధి మంత్రిత్వ శాఖ వారికి సంబంధించిన 28 సంస్థలు/ స్వయంప్రతిపత్తి సంస్థలు/ వివిధ శాఖలు కొవిడ్-19పై పోరాటానికై ప్రధానమంత్రి కేర్స్ నిధికి రు.38.91 కోట్లకు పైగా విరాళం అందజేసాయి. కొవిడ్- 19పై భారత్ చేస్తున్న పోరాటానికి తమ వంతు సహాయంగా విరాళాలు అందజేసిన వారిని మానవాభివృద్ధి శాఖ మంత్రి శ్రీ రమేష్ పోఖ్రియాల్ ’నిషాంక్’ ప్రసంశించారు. మానవాభివృద్ధి మంత్రిత్వ శాఖ కొవిడ్-19పై పోరాటానికి పూర్తి సహకారాన్ని అందిస్తుందని తెలిపారు.
కాగా, కేంద్ర మానవాభివృద్ధి శాఖ మంత్రి తన ఒక నెల జీతాన్ని మరియు ఎంపిలాడ్స్ నుండి ఒక కోటి రూపాయలను ప్రధానమంత్రి కేర్స్ నిధికి విరాళంగా ప్రకటించారు మరియు అలాగే తమ పరిధిలోని అన్నివిభాగాలను తమ వంతు విరాళాన్ని అందజేయవలసిందిగా విజ్ఞప్తి చేసారు.
వివిధ శాఖలు/ స్వయంప్రతిపత్తి సంస్థలు అందజేసిన విరాళాల వివరాల కోసం ఈ క్రింది లింకును క్లిక్ చేయండి.
(Visitor Counter : 110
రక్షణ మంత్రిత్వ శాఖ
స్వచ్ఛత అభియాన్ ప్రారంభించిన భారత వైమానిక దళం
భారత వైమానిక దళం  స్వచ్ఛత ప్రత్యేక ప్రచారాన్ని ప్రారంభించింది, ఐఏఎఫ్లోని వైమానిక సిబ్బంది, ప్రజలు 'ఏక్ తారీఖ్ ఏక్ ఘంటా' కార్యక్రమంలో భాగస్వాములయ్యారు. ఎయిర్ స్టాఫ్ చీఫ్, ఎయిర్ చీఫ్ మార్షల్ వి.ఆర్.చౌదరి, న్యూదిల్లీలో ఉన్న ప్రధాన కార్యాలయంలోని సీనియర్ అధికారులు కలిసి మోతీలాల్ నెహ్రూ మార్గ్, ఎండీఎంసీ పార్కింగ్ ప్రాంతంతో పాటు, పరిసర ప్రాంతాలను శుభ్రపరిచారు. దేశంలోని వైమానిక స్థావరాల చుట్టుపక్కల ఉన్న 750 ప్రాంతాల్లోనూ ఇలాంటి కార్యక్రమాలు చేపట్టారు. 02 అక్టోబర్ 2023న, స్వచ్ఛతా ప్రతిజ్ఞ చేసిన తర్వాత, శ్రమవీరులను సత్కరిస్తారు.
"పరిశుభ్రత అనేది అన్ని ధర్మాల ఆధారంగా నిర్మితమైంది" అన్న మహాత్మాగాంధీ మాటల ప్రేరణతో స్వచ్ఛత ప్రచారాన్ని రూపొందించారు. మొత్తం శుభ్రత & పరిశుభ్రత ప్రమాణాల్లో మెరుగుదల సాధించడం, వ్యర్థ పదార్థాలను తగిన పద్ధతిలో నిర్వహించడం, రీసైకిల్ చేసిన ఉత్పత్తుల వినియోగాన్ని ప్రోత్సహించడం ఈ ప్రచారంలో భాగం. వైమానిక సిబ్బంది మొత్తం తమ కార్యాలయ స్థలాలను బాగు చేసుకోవడానికి, పాత దస్త్రాలు, పత్రాలను వదిలించుకోవడానికి సమష్టిగా పని చేస్తారు. ఈ-ఆఫీస్, ఐఎంఎంవోఎల్ఎస్, ఈ-ఎంఎంఎస్ వంటి డిజిటల్ కార్యక్రమాల ప్రారంభం ద్వారా ఐఏఎఫ్ ఇప్పటికే ఈ విషయంలో చర్యలు తీసుకుంది. ఈ ప్రచారంలో భాగంగా చేపట్టిన ఉత్తమ విధానాలను పరిశీలించి, అన్ని ఐఏఎఫ్ విభాగాల్లో అనుసరిస్తారు. తద్వారా, శుభ్రత ప్రక్రియ కొనసాగుతుంది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
డిజిటల్ పరివర్తనకోసం జనాభా స్థాయి లో అమలుపరచిన ఫలప్రదమైనటువంటి డిజిటల్ సాల్యూశన్స్ ను శేర్ చేసేరంగం లో సహకారానికి గాను భారతదేశాని కి మరియు ఆర్మేనియా కు మధ్య ఎంఒయు పై సంతకాలకు ఆమోదం తెలిపిన మంత్రిమండలి
పాప్యులేశన్ స్కేల్ ఫార్ డిజిటల్ ట్రాన్స్ ఫర్ మేశన్ లో అమలు పరచిన ఫలప్రదమైనటువంటి డిజిటల్ సాల్యూశన్స్ ను శేర్ చేయడం లో సహకారానికి గాను భారతదేశం గణతంత్రాని కి చెందిన ఎలక్ట్రానిక్స్ & ఇన్ ఫర్ మేశన్ టెక్నాలజీ మంత్రిత్వ శాఖ కు మరియు ఆర్మేనియా గణతంత్రాని కి చెందిన హై-టెక్ ఇండస్ట్రీ మంత్రిత్వ శాఖ కు మధ్య 2023 జూన్ 12 వ తేదీ న సంతకాలైన అవగాహన పూర్వక ఒప్పంద పత్రాని  కి గౌరవీయ ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఆమోదాన్ని తెలిపింది.
ఈ ఎంఒయు ఇరు దేశాల లో డిజిటల్ పరివర్తనాత్మక కార్యక్రమాల ను అమలు చేయడం లో డిజిటల్ టెక్నాలజీ ఆధారిత సాల్యూశన్స్  ల ఆదాన ప్రదానాన్ని, ఇంకా సన్నిహిత సహకారాన్ని పెంపొందించాలి అనేది ఈ ఎమ్ఒయు యొక్క ఉద్దేశ్యం గా ఉంది. ఐటి రంగం లో ఉపాధి అవకాశాల కు దారితీసే మెరుగైన సహకారాన్ని ఈ ఎమ్ఒయు ఆశిస్తున్నది.
ఈ ఎమ్ఒయు ఉభయ పక్షాలు సంతకాలు చేసిన తేదీ నాటి నుండి అమలు లోకి వస్తుంది. ఈ ఎమ్ఒయు మూడు సంవత్సరాల పాటు అమలు లో ఉంటుంది.
డిజిటల్ పబ్లిక్ ఇన్ ఫ్రాస్ట్రక్చర్  రంగం లో జి2జి మరియు బి2బి ఈ రెండు విధాలైన ద్వైపాక్షిక సహకారాన్ని వృద్ధి చెందింప చేసుకోవడం జరుగుతుంది. ఈ ఎమ్ఒయు లో ప్రస్తావిస్తున్నటువంటి కార్యకలాపాల కు ఆయా పాలక యంత్రాంగాలు సాధారణ విధినిర్వహణ సంబంధి కేటాయింపుల నుండి ఆర్థిక సహాయాన్ని అందించడం జరుగుతుంది.
ఐసిటి రంగం లో ద్వైపాక్షిక మరియు బహుళ పాక్షిక సహకారాన్ని పెంపొందింప చేయడం కోసం అనేక దేశాల తో మరియు బహుళ పక్ష ఏజెన్సీల తో సమన్వయాన్ని ఎమ్ఇఐటివై నెలకొల్పుకొన్నది. ఈ క్రమం లో, ఎమ్ఇఐటివై సమకక్షః సంస్థలతో, ఏజెన్సీల తో కలసి అనేక ఎంఒయు లు/ఎంఒసి లు/ ఒప్పందాలు కుదుర్చుకొంది. ఇది దేశాన్ని డిజిటల్ మాధ్యం పరం గా సాధికారిత కలిగినటువంటిది గా మరియు జ్ఞాన ప్రధానమైన ఆర్థిక వ్యవస్థ గా తీర్చిదిద్దడానికి గాను భారతదేశం ప్రభుత్వం చేపడుతున్న డిజిటల్ ఇండియా, ఆత్మనిర్భర్ భారత్, మేక్ ఇన్ ఇండియా ల వంటి వివిధ కార్యక్రమాలకు అనుగుణం గా ఉంది. ఈ పరివర్తనాత్మక క్రమం లో, పరస్పర సహకారాన్ని పెంపొందింప చేసుకొనే ధ్యేయం తో వ్యాపార అవకాశాల ను అన్వేషించవలసిన , ఉత్తమ అభ్యాసాల ను శేర్ చేసుకోవలసిన, డిజిటల్ రంగం లో పెట్టుబడుల ను ఆకర్షించవలసిన అవసరం ఎంతైనా ఉంది.
గత కొన్ని సంవత్సరాలు గా భారతదేశం డిజిటల్ పబ్లిక్ ఇన్ ఫ్రాస్ట్రక్చర్  అమలు లో తన నాయకత్వాన్ని చాటుకొంటూ వచ్చింది. అంతేకాకుండా, కోవిడ్ మహమ్మారి కాలం లో సైతం ప్రజల కు సేవల ను ఫలప్రదం గా అందించింది. దీనితో అనేక దేశాలు భారతదేశం యొక్క అనుభవాల నుండి తాము ప్రయోజనాల ను పొందాలన్న ఆసక్తి ని కనబరచాయి, అందుకోసం భారతదేశం తో ఎమ్ఒయు లను కుదుర్చుకొంటున్నాయి.
ఇండియా స్టేక్ సొల్యూశన్స్ అనేది భారతదేశం అభివృద్ధి పరచి, అమలు చేసిన డిపిఐ లలో ఒక భాగం; సార్వజనిక సేవల లభ్యత మరియు అందజేత కు ఇది మార్గాన్ని సుగమం చేస్తుంది. వీటిని ఓపెన్ టెక్నాలజీస్ సాయం తో రూపుదిద్దడమైంది. ఏమైనా డిపిఐ లను నిర్మించడం లో ప్రతి దేశానికి తనదైన అవసరాలు మరియు సవాళ్ళు ఉన్నాయి. అయితే, దీని మౌలిక విధి నిర్వహణ సారూప్యమైంది గా ఉండడం తో దీనిలో ప్రపంచ సహకారాని కి ఆస్కారం ఉన్నది.
ప్రధాన మంత్రి కార్యాలయం
ఐక్యరాజ్య సమితి సెక్రట్రి జనరల్ శ్రీ ఎంటోనియో గుటెరెస్ కు మరియు ప్రధాన మంత్రి శ్రీనరేంద్ర మోదీ కి మధ్య జరిగిన టెలిఫోన్ సంభాషణ
ఐక్య రాజ్య సమితి సెక్రట్రి జనరల్  శ్రీ ఎంటోనియో గుటెరెస్ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ ద్వారా మాట్లాడారు.
కాంగో ప్రజాస్వామిక గణతంత్రం లో యుఎన్ ఆర్గనైజేశన్ స్టెబిలైజేశన్ మిశన్  పై ఇటీవల జరిగిన దాడి ని గురించి నేత లు ఇరువురు చర్చించారు. భారతీయ శాంతి సైనికులు ఇద్దరు ఆ దాడి లో అమరులు అయ్యారు.
దాడి కి తెగబడిన వారి పై చట్టం ప్రకారం చర్య లు తీసుకోవడం కోసం దర్యాప్తు వేగం గా జరిగేటట్టు చూడాలంటూ ఐరాస సెక్రట్రి జనరల్ ను ప్రధాన మంత్రి శ్రీ నరేంద్ర మోదీ కోరారు. ఇంత వరకు ఐరాస శాంతి స్థాపన కార్యాల లో 2,50,000 మంది కి పైగా భారతదేశ శాంతి సైనికులు సేవల ను అందించారని ఆయన ప్రస్తావిస్తూ ఐరాస శాంతి స్థాపన కోసం భారతదేశం తన స్థిరమైన వచనబద్ధత ను కొనసాగిస్తుంది అని స్పష్టం చేశారు. 177 మంది భారతదేశ శాంతి సైనికులు ఐరాస శాంతి స్థాపన కార్యాల లో నిమగ్నమై సర్వోచ్చ బలిదానాన్ని ఇచ్చారు; ఇది సైనికదళాల ను సమకూర్చిన ఏ దేశం ద్వారా అయినా ఒనగూరినటువంటి అతి పెద్ద తోడ్పాటు అని చెప్పాలి.
భారతదేశ సరిహద్దు భద్రత దళం సిబ్బంది కి చెందిన అమరులైన ఇద్దరు సైనికుల యొక్క కుటుంబాల కు, భారతదేశ ప్రజల కు మరియు భారతదేశం యొక్క ప్రభుత్వానికి యుఎన్ఎస్ జి తన సంతాపాన్ని తెలియజేశారు. మోనుస్కో కు వ్యతిరేకం గా జరిగిన దాడి ని నిర్ద్వంద్వం గా ఖండిస్తున్నట్లు ఆయన పునరుద్ఘాటిస్తూ, శీఘ్ర దర్యాప్తు కై చేతనైన కార్యాచరణ ను చేపట్టడం జరుగుతుందని బరోసా ను ఇచ్చారు.
కాంగో ప్రజాస్వామిక గణతంత్రం లో నివసిస్తున్న ప్రజల లో శాంతి ని మరియు స్థిరత్వాన్ని పరిరక్షించడం కోసం భారతదేశం తన అచంచల సమర్థన ను అందిస్తూ ఉంటుందని ప్రధాన మంత్రి శ్రీ నరేంద్ర మోదీ నొక్కిచెప్పారు. అక్కడ ప్రస్తుతం సుమారు 2040 మంది భారతదేశ సైనికులు విధినిర్వహణ లో ఉన్నారు.
భారత పోటీ ప్రోత్సాహక సంఘం
సాలిక్ ఇంటర్నేషనల్ ఇన్వెస్ట్మెంట్ కార్పొరేషన్ ద్వారా ఎల్టి ఫుడ్స్ లిమిటెడ్ నిర్దిష్ట ఈక్విటీ షేర్ క్యాపిటల్ను కొనుగోలు చేయడానికి సీసీఐ ఆమోదం
సెక్షన్ 31 కాంపిటేషన్ చట్టం,2002 కింద ఎల్టి ఫుడ్స్ లిమిటెడ్ నిర్దిష్ట ఈక్విటీ షేర్ క్యాపిటల్ను సాలిక్ ఇంటర్నేషనల్ ఇన్వెస్ట్మెంట్ కార్పొరేషన్ కొనుగోలు చేయడానికి కాంపిటేషన్ కమిషన్ అఫ్ ఇండియా  ఆమోదం తెలిపింది.
సాలిక్ ఇంటర్నేషనల్ ఇన్వెస్ట్మెంట్ కార్పొరేషన్  అనేది సౌదీ అరేబియాలోని రియాద్లో ఉన్న ఒక అన్ లిస్టెడ్ పరిమిత బాధ్యత సంస్థ. ఇది సౌదీ అగ్రికల్చరల్ అండ్ లైవ్స్టాక్ ఇన్వెస్ట్మెంట్ కంపెనీ  ద్వారా పూర్తిగా యాజమాన్య నియంత్రణలో ఉంది. సాలిక్ అనేది సౌదీ అరేబియా, అంతర్జాతీయంగా వ్యవసాయం, ఆహార వస్తువుల వ్యాపార రంగాలలో ప్రత్యేకత కలిగిన వివిధ అంతర్జాతీయ కంపెనీలలో హోల్డింగ్లను కలిగి ఉన్న పెట్టుబడి సంస్థ. సాలిక్ వ్యవసాయ-వ్యాపారం సౌదీ అరేబియా లోకి వ్యవసాయం, సేకరణతో పాటు వస్తువులను దిగుమతి చేసుకోవడంపై దృష్టి సారించింది.
లక్ష్యాలు
ఎల్టీ ఫుడ్స్ లిమిటెడ్  అనేది ప్రపంచవ్యాప్తంగా ఉన్న ప్రత్యేక బియ్యం ఆధారిత ఆహారాల వ్యాపారంలో నిమగ్నమై ఉన్న 70 ఏళ్ల వినియోగదారు ఆహార సంస్థ. ఎల్టీ ఫుడ్స్కి దావత్ ఫుడ్స్ లిమిటెడ్  అనుబంధ సంస్థ ఉంది. భారతదేశంలో ఎల్టీ ఫుడ్స్, డిఎఫ్ఎల్ వ్యాపారంలో బాస్మతి, దావత్ వంటి బ్రాండ్లు, హెరిటేజ్, దేవయా, చెఫ్ సీక్రెట్జ్, రోజానా వంటి ఇతర ప్రాంతీయ బ్రాండ్ల నేతృత్వంలోని ఇతర ప్రత్యేక బియ్యం ఉన్నాయి. విలువ నుండి ప్రీమియం వినియోగదారుల వరకు విభిన్న కస్టమర్ పోర్ట్ఫోలియోను అందిస్తుంది.
హోం మంత్రిత్వ శాఖ
విశాఖపట్నం గ్యాస్ లీక్ దుర్ఘటను సమీక్షించిన గౌరవ ప్రధాన మంత్రి
క్షేత్ర స్థాయిలో పరిస్థితిని పరిష్కరించడానికి అన్ని ప్రయత్నాలు జరుగుతున్నాయి.
విశాఖపట్నం గ్యాస్ లీక్ సంఘటనకు ప్రతిస్పందనగా తీసుకుంటున్న చర్యల గురించి చర్చించేందుకు భారత ప్రధాని శ్రీ నరేంద్ర మోడీ అధ్యక్షతన ఈ రోజు ఉదయం ఉన్నత స్థాయి సమావేశాన్ని నిర్వహించారు. బాధిత ప్రజల భద్రత కోసం, విపత్తు కారణంగా సమస్యలకు లోనైన ప్రాంతాన్ని సురక్షితం చేసేందుకు తీసుకుంటున్న చర్యల గురించి ఆయన సుదీర్ఘంగా చర్చించారు. ఈ సమావేశంలో రక్షణ మంత్రి శ్రీ రాజ్ నాథ్ సింగ్, హోం మంత్రి శ్రీ అమిత్ షా, హోం శాఖ సహాయ మంత్రులు శ్రీ నిత్యానంద్ రాయ్, శ్రీ జి.కిషన్ రెడ్డితో పాటు ఇతర సీనియర్ అధికారులు పాల్గొన్నారు.
ఈ రోజు ఉదయం ఈ సంఘటన గురించి తొలుత సమాచారం అందుకున్న ప్రధాని, హోంమంత్రి ఆంధ్రప్రదేశ్ ముఖ్యమంత్రితో మాట్లాడి పరిస్థితిని పరిష్కరించేందుకు కేంద్రం నుంచి అవసరమైన పూర్తి సహకారాన్ని అందిస్తామని హామీ ఇచ్చారు. వారు పరిస్థితిని మరింత లోతుగా, నిరంతరం పర్యవేక్షిస్తున్నారు.
ఈ సమావేశం జరిగిన వెంటనే, కేబినెట్ కార్యదర్శి హోం వ్యవహారాలు, పర్యావరణం, అటవీ మరియు వాతావరణ మార్పులు, కెమికల్స్ మరియు పెట్రో కెమికల్స్, ఫార్మాస్యూటికల్స్, సమాచార ప్రసార మంత్రిత్వ శాఖల కార్యదర్శులతో ఒక వివరణాత్మక సమీక్ష సమావేశాన్ని నిర్వహించారు. జాతీయ విపత్తు నిర్వహణ అథారిటీ , మరియు డైరక్టర్ జనరల్ , జాతీయ విపత్తు ప్రతిస్పందన దళం  సభ్యులు, డైరక్టర్ జనరల్ ఆఫ్ హెల్త్ సర్వీసెస్  మరియు ఎయిమ్స్ డైరక్టర్ మరియు ఇతర వైద్య నిపుణులు క్షేత్ర స్థాయిలో పరిస్థితుల నిర్వహణకు మద్ధతు ఇచ్చే దిశగా నిర్థిష్ట దశలను రూపొందించడానికి ప్రధానమంత్రి ప్రధాన కార్యదర్శితో కలిగి సమావేశంలో పాల్గొన్నారు.
.
పూణేకు చెందిన ఎన్.డి.ఆర్.ఎఫ్.కు చెందిన సి.బి.ఆర్.ఎన్  యూనిట్ తో పాటు, నేషనల్ ఎన్విరాన్ మెంటల్ ఇంజనీరింగ్ రీసెర్చ్ ఇనిస్టిట్యూట్  నిపుణుల బృందంతో పాటు, నాగ్ పూర్ ను రాష్ట్ర ప్రభుత్వానికి మద్ధతుగా క్షేత్ర స్థాయిలో సంక్షోభ నిర్వహణలో, మరియు పరిష్కారానికి చర్యలు తీసుకోవడం మరియు లీక్ యొక్క స్వల్పకాలిక, దీర్ఘకాలిక వైద్య ప్రభావం అంచనాల కోసం వెంటనే విశాఖపట్నం తరలించాలని నిర్ణయించారు.
విశాఖ పట్నం జిల్లాలోని గోపాల పట్నం మండలానికి చెందిన ఆర్.ఆర్.వెంకటాపురం గ్రామంలో ఈ రోజు తెల్లవారు జామున 3 గంటలకు రసాయన కర్మాగారంలో స్టైరిన్ గ్యాస్ లీకేజ్ సంఘటన జరిగింది. ఇది చుట్టు పక్కల గ్రామాలైన నరవ, బి.సి.కాలనీ, బాపూజీ నగర్, కంపాల పాలెం మరియు కృష్ణా నగర్ ను ప్రభావితం చేసింది. ప్రకృతిలో విషపూరితమైన స్టైరిన్ వాయువు చర్మం, కళ్ళకు సంబంధించిన సమస్యలను సృష్టించడమే కాక, శ్వాసకోశ సమస్యలు మరియు ఇతర అనారోగ్యాలకు కారణం అవుతుంది.
విశాఖపట్నం వద్ద సి.బి.ఆర్.ఎన్. సిబ్బందితో జాతీయ విపత్తు ప్రతిస్పందన దళం  బృందాన్ని రాష్ట్రప్రభుత్వం మరియు స్థానిక పరిపాలనకు మద్ధతుగా వెంటనే నియమించారు. ఎన్.డి.ఆర్.ఎఫ్. బృందం ఈ ప్రదేశం సమీపంలో నివసించే సంఘాలను వెంటనే తరలించడం జరిగింది. పూణే నుంచి ఎన్.డి.ఆర్.ఎఫ్. యొక్క ప్రత్యే సి.బి.ఆర్.ఎన్. యూనిట్ మరియు నాగ్ పూర్ నుంచి ఎన్.ఈ.ఈ.ఆర్.ఐ. నిపుణుల బృందం, విశాఖ పట్నంలో ఉంది. అంతే కాకుండా, క్షేత్ర స్థాయిలో ఉన్న వైద్య అభ్యాసకులకు డి.జి.హెచ్.ఎస్. ప్రత్యేకమైన వైద్య సలహాలను అందిస్తుంది.
లీకైన్ గ్యాస్ యొక్క లక్షణాలు, దాని ప్రభావం, బహిర్గతం అయిన వారిలో సాధారణ లక్షణాలు, ప్రథమ చికిత్స చర్యలు, జాగ్రత్తలు, చేయవలసినవి మరియు చేయకూడనివి ఈ క్రింది లింక్ లో చూడవచ్చు.
(Visitor Counter : 244